Várdomb község Képviselő-testülete
Szám: 141-28/2012. 



J E G Y Z Ő K Ö N Y V

Készült: Várdomb községi Önkormányzat Képviselő-testületének 2012. december 19-én Várdombon a községházán megtartott rendkívüli Képviselő-testületi ülésen. 
Az ülés kezdete: 19.00 óra.
Jelen vannak:  Simon Csaba polgármester
 Boros Tiborné, Csillag József, Vári József képviselő-testületi tagok.

Tanácskozási joggal megjelentek: Nagyné Pohlon Mónika  körjegyző
Simon Csaba polgármester üdvözli a megjelenteket, megállapítja, hogy az 5 fő képviselő-testületi tagból 4 fő jelen van, így az ülés határozatképes, azt megnyitja. 
A polgármester ismertette a megjelentekkel, hogy a testületi ülés napirendi pontjai
a meghívóban kiküldöttek szerint kívánja tárgyalni. Más javaslat nem hangzott el, a képviselők jóváhagyólag tudomásul vették, egyhangúan elfogadták a napirendi pontok meghívó szerinti tárgyalását. 
N a p i r e n d i  p o n t o k

1./  Őcsényi Közös Önkormányzati Hivatal működéséről szóló megállapodás 1. számú 
       módosítása.
        Előadó: Simon Csaba polgármester

2./   Őcsényi Közös Önkormányzati Hivatal Szervezeti és Működéi Szabályzatának 1. számú 
       módosítása
Előadó: Simon Csaba polgármester

3./   Várdomb-Alsónána Bölcsőde és Óvoda Társulás átalakításával kapcsolatos döntések 

       megtárgyalása. 

Előadó: Simon Csaba polgármester

4./   Bejelentések, kérdések.

1./  Őcsényi Közös Önkormányzati Hivatal működéséről szóló megállapodás 1. számú 
       módosítása.
       Előadó: Simon Csaba polgármester
Simon Csaba polgármester: A képviselők a napirendi ponthoz kapcsolódó előterjesztést kézhez kapták. A napirenddel kapcsolatban Nagyné Pohlon Mónika körjegyző kér szót:
Nagyné Pohlon Mónika körjegyző: Az Őcsényi Közös Önkormányzati Hivatal (továbbiakban Hivatal) felépítését és létszám adatait a megállapodás megkötésekor rendelkezésre álló adatokból, javaslatokból állítottuk össze,  erről tájékoztattuk a képviselőket. Sajnálatos módon az akkor 15 fővel működtethető Hivatal létszámadatai megváltoztak, számunkra kedvezőtlenül, 12 főre csökkent. Ez  azt jelenti, hogy Várdomb és Pörböly községek tekintetében 5 fővel lehetne a feladatellátást elvégezni. Tájékoztatom a képviselőket, hogy azt szinte lehetetlennek tartom, abban az esetben sérülne a feladatellátás. Kérem a képviselőket, hogy Várdomb és Pörböly tekintetében a feladatellátásra + 0,5 fő létszámot biztosítson. A költségvetési törvényt megvizsgálva szoros gazdálkodás mellett megpróbáljuk a 0,5 álláshellyel járó költségeket kigazdálkodni. 

Fontosnak tartom elmondani, hogy még az 5,5  fős létszámmal sem látom biztosítva a feladatok hatékony és minden területre kiterjedő ellátását. 
Vári József képviselő: A létszám csökkentésre nem számolt senki, azonban a társulást azoknak az adatoknak a birtokában fogadta el a testület. Nem látok lehetőséget arra, hogy az önkormányzat finanszírozza még a közös hivatal működését, főleg, hogy még nem látunk a 2013. évi költségvetésbe. 
A polgármester javaslatára a képviselők 3 igen szavazattal, 1 tartózkodással, ellenszavazat nélkül az alábbi határozatot hozták:

94/2012./XII.19./számú határozat
I. Várdomb község Önkormányzatának Képviselő-testülete Megállapodás Közös Önkormányzati Hivatal működtetésre 1. számú módosítását a mellékelt tartalommal elfogadja, felhatalmazza a település polgármesterét a megállapodás képviselő-testület nevében történő aláírására. 
II. Várdomb Község Önkormányzata a Képviselő testülete a Megállapodás Közös Önkormányzati Hivatal működtetésére 1. számú módosítással egységes szerkezetben foglalt tartalommal a mellékelt szerint elfogadja. Egyben felhatalmazza a település polgármesterét a megállapodás egységes szerkezetben foglalt tartalommal a képviselő-testület nevében történő aláírásra. 

Határidő: 2012. december 27.

Felelős: Simon Csaba polgármester

2./   Őcsényi Közös Önkormányzati Hivatal Szervezeti és Működéi Szabályzatának 1.
       számú módosítása

Előadó: Simon Csaba polgármester

A képviselők a napirendi 2. sz. napirendi ponthoz kapcsolódó előterjesztést kézhez kapták. 

Kérdés, hozzászólás nem hangzott el. 

Simon Csaba polgármester javaslatára a képviselők 3 igen szavazattal, 1 tartózkodással, ellenszavazat nélkül az alábbi határozatot hozták:

95/2012./XII.19./számú határozat
Várdomb község Önkormányzatának Képviselő-testülete a határozat mellékletét képező -  Őcsényi Közös Önkormányzati Hivatal Szervezeti és Működési Szabályzat módosítását és egységes szerkezetbe foglalt szövegét jóváhagyja. 

Határidő: 2012. december 30.
Felelős: Pollák Csaba jegyző

3./   Várdomb-Alsónána Bölcsőde és Óvoda Társulás átalakításával kapcsolatos döntések 

       meghozatala. 


Előadó: Simon Csaba polgármester

A képviselők a napirendi ponthoz kapcsolódó óvodavezetői állás betöltéséről szóló írásos előterjesztést kézhez kapták. 
Kérdés, hozzászólás nem hangzott el.

Simon Csaba polgármester javaslatára a képviselők 4 igen szavazattal, ellenszavazat és tartózkodás nélkül az alábbi határozatot hozták:  

96/2012.(XII.19.) számú határozat
Várdomb Község Önkormányzata Képviselő-testülete Szőtsné Fehér Györgyit (szn: Szekszárd, 1966. 05. 24. an: Adorján Klára) Szekszárd Széchenyi u. 55-57. szám alatti lakost bízza meg 2013. január 1 napjától –  a 2013. augusztus 31 napjáig -  a Várdomb-Alsónána Bölcsőde és Óvoda intézményvezetői feladat ellátásával a 138/1992.(X.08.) Kormány rendelet 5.§ (17) bekezdése szerint. A képviselő-testület Szőtsné Fehér Györgyi illetményét az 1992. évi XXXIII. tv. 61.§. (1) bekezdése szerint állapítja meg. A vezetői pótlék mértéke az 1992. évi XXXIII. tv. 70.§. (2) bekezdése a) pontja alapján 200%-ban azaz 40.000,- forintban állapítja meg. 

 Felelős: Simon Csaba polgármester

 Határidő: 2012. december 31.

Simon Csaba polgármester: Az Alsónánával fenntartott intézmény társulásnak, az iskola állami kézbe történő adásával megváltozott a jelentősége, fontossága. A megelőző képviselő-testületi ülésen már tárgyaltunk a további fennmaradásról. Nem látjuk a jelentőségét a továbbiakban sem, annak hogy az óvoda működtetése miatt a társulás megmaradjon. Amennyiben most kimondjuk a társulás megszüntetését, akkor az új szabályok szerint is 2013. július 1-jén a társulás megszüntethető, mert 6 hónappal előtte megtörtént a felmondás közlése. Amennyiben Alsónána a társulás további fenntartásáról tárgyalni szeretne, és kialakíthatóvá válna egy jól működő kapcsolat akkor a döntésünket még átgondolhatjuk. 
Kérdés, hozzászólás nem hangzott el.

Simon Csaba polgármester javaslatára a képviselők 4 igen szavazattal, egyhangúlag az alábbi határozatot hozták.: 

97/2012.(XII.19.) számú határozat

Várdomb Község Önkormányzatának Képviselő-testülete úgy határozott, hogy Alsónána Község Önkormányzatának Képviselő-testületével 2002. július 01. napjától megkötött Intézményi Társulását 
– A nemzeti köznevelésről szóló 2011. évi CXC törvény 84.§. (3) bekezdése valamint a Társulási megállapodás 7./2. pontjára való hivatkozással  - 2013. július 1. napjával felmondja. 

 Határidő: 2012. december 31.

Felelős: Simon Csaba polgármester


( Nagyné Pohlon Mónika körjegyző a 

határozat megküldéséért)

A  polgármester a képviselő-testületi ülést 20.00 órakor bezárta. 







Kmf.

Simon Csaba 



Nagyné Pohlon Mónika 

                        polgármester                                                  körjegyző

